5. ΑΝΑΓ. ΝΟΜΟΣ υπ’ αριθ. 2863 της 18/22 Μαρτ. 1941 (ΦΕΚ Α΄ 83) Περί αρχαιότητος κατηγοριών τινων υπαξιωματικών της Βασ. Αεροπορίας και κατατάξεως εις το Σώμα των Ραδιοτηλεγραφητών. Άρθρ.1.–Εν καιρώ πολέμου ή Επιστρατεύσεως η εθελουσία υποχρέωσις των, δυνάμει των άρθρ. 17 και 18 του Α.Ν. 703/1937 «περί Στρατολογίας της Βασ. Αεροπορίας» κατατασσομένων υποσμηνιών διαφόρων ειδικοτήτων ορίζεται εις το ήμισυ της κατά τον άνω Νόμον, απαιτουμένης τριετούς τοιαύτης. Εις την ανωτέρω παράγραφον υπάγονται και οι από της ενάρξως της ισχύος του ανωτέρω Νόμ. 703/1937 καταταγέντες εθελονταί των οποίων η μονιμοποίησις, κατά τα κεκανονισμένα, θα θεωρηθή ως γενομένη από της λήξεως της κατά την πρώτην παράγραφον του παρόντος άρθρου οριζομένης νέας εθελοντικής υποχρεώσεως. Η αρχαιότης των, κατά τα ανωτέρω, μονιμοποιουμένων μεταξύ πάντων των ομοιοβάθμων των υποσμηνιών οιασδήποτε προελεύσεως άρχεται, αφ’ ης, μετά την άνω νέαν εθελουσίαν υποχρέωσιν, κατέστησαν ή καθίστανται μόνιμοι, η δε σειρά αρχαιότητος μεταξύ των καθισταμένων μονίμων την αυτήν ημέραν, καθορίζεται κατά την κρίσιν του Υπουργού είτε λόγω υπηρεσίας, είτε λόγω ετέρων ειδικών προσόντων. Σελ. 186(α) Τεύχος 402 – Σελ. 86 Άρθρ.2.–Έφεδροι Υπαξιωματικοί Ραδιοτηλε-γραφηταί Αέρος, προερχόμενοι εκ μονίμων ή ανακατατεταγμένων, υπηρετούντες εις τας τάξεις της Βασ. Αεροπορίας, προ ενός έτους τουλάχιστον, δύνανται να καταταγώσιν ως μόνιμοι Υπαξιωματικοί Ραδιοτηλεγραφηταί Αέρος ή εδάφους με τον βαθμόν ον φέρουσι, δια Β.Δ/τος, προκαλουμένου υπό του Υπουργού της Αεροπορίας κατόπιν Γνωματεύσεως της Ανωτάτης Υγειονομικής Επιτροπής Αεροπορίας περί της καταλληλότητος αυτών δια το ιπτάμενον ή μη ιπτάμενον Προσωπικόν. Η σειρά αρχαιότητος των ανωτέρω μεταξύ των υπηρετούντων ομοιοβάθμων των κανονισθήσεται αναλόγως του χρόνου υπηρεσίας εις ον βαθμόν κατέχουσι εν ενεργεία. Η ισχύς του παρόντος Νόμου άρχεται από της δημοσιεύσεώς του εις την Εφημερίδα της Κυβερνήσεως. 